google/wiki40b huggingface dataset:
Jazz Jennings

Tidlig liv

Jennings var født 6. oktober 2000 i Sør Florida i en jødisk familie. Jennings har en eldre søster, Ari, og to eldre brødre, tvillingene Sander og Griffen. Jazz Jennings var tildelt mannlig anatomi ved fødselen av, men identifiserer seg selv med det kvinnelige kjønn. I 2004 fikk hun diagnosen kjønnsidentitetsforstyrrelse som barn. Jennings ønsket å leve som jente allerede i ung alder og ga klar beskjed at hun er jente helt siden hun hadde lært seg å snakke. Hun ble kledd opp i kjønnsnøytrale klær i mange anledninger, selv om hun foretrakk tradisjonelle feminine klær. Men hjemme gikk hun i kjoler.

Personlig liv

I 2012 diskuterte hun legningen sin under et intervju med Barbara Walters i TV-programmet 20/20. I intervjuet sa hun at hun var tiltrukket av gutter, men i senere tid i en YouTube-video i 2014 kom hun ut som panseksuell, hvor hun blir tiltrukket av mennesker på grunn av personligheten deres og uavhengig av deres kjønn eller seksualitet. I ung alder startet hun pubertetutsettendemedisiner for å unngå den mannligepuberteten.
Mari Maurstad

Familie

Mari Maurstad er datter av skuespilleren Alfred Maurstad (1896–1967) og hans andre kone Gro Scott-Ruud (1928–2017), som igjen var datter av maleren Gunnar Scott-Ruud. Mari er  halvsøster til Toralv Maurstad. 
Hun er gift med cellisten Aage Kvalbein, og har tre sønner, skuespillerne Scott Maurstad (1988–), Aslak Maurstad (1992–) og Stinius Maurstad (1994–).

Annet

Wenche Foss var Maurstads gudmor.
St. Petersfisk

Beskrivelse

St. Petersfisk blir opptil 90 cm lang og 8 kg tung. Kroppen er meget høy og sammentrykt fra sidene. Den er ofte mørkbrun eller grønnlig på farge og har en karakteristisk mørk flekk på hver side av kroppen.

Utbredelse og habitat

St. Petersfisk finnes vanligvis langs kysten på dybder mellom 5–360 meter. Den lever alene, men opptrer i stimer under gytingen.
I nyere tid har arten blitt stadig mer vanlig å se i norske farvann nord til Trøndelag.
Slekten Zeus har én annen art, nemlig Zeus capensis.
Caurel (Côtes-d’Armor)

Befolkningsutvikling

Referanse:INSEE
Baseball under Panamerikanske leker 1987

Baseball under Panamerikanske leker 1987. Baseball var en av flere sporter som var med i de tiende Panamerikanske leker som ble arrangert i Indianapolis i USA fra 8. til 23. august 1987.
Richard Saul

Unge år

Richard Saul var fenrik i Royal Army Service Corps, i 1916 var han Flying Officer (Observer) ved No 16 Squadron i den britiske hærens Royal Flying Corps. I løpet av de to siste krigsårene steg han i gradene og fikk kommando over No. 4 Squadron Royal Flying Corps. Etter våpenhvilen tok han over kommandoen over No. 7 Squadron RAF.
Saul var en ivrig idrettsmann og spilte både rugby og hockey for RAF, i både 1928 og 1932 ble han RAF Tennis Champion.
I september 1933 fikk Saul kommando over No. 203 Squadron RAF som var stasjonert i Basra i Iraq. I 1935 ledet Saul en gruppe flybåter fra skvadronen i langdistanseflyvning fra Plymouth til Basra.

Andre verdenskrig

Under andre verdenskrig hadde Saul kommando over henholdsvis No. 13 Group RAF, No. 12 Group RAF og Air Defences Eastern Mediterranean, hvorav han særlig er kjent i forbindelse med den første kommandoen hvor han var med under slaget om Storbritannia.

Etter krigen

Richard Saul gikk av med pensjon fra RAF i 1944 og arbeidet deretter som formann for United Nations Relief and Rehabilitation Administration på Balkan.
Etter det var han viseformann for International Transport Commission i Roma. Etter Saul forlot Roma i 1951 tok han en stilling som leder for en universitetsbokhandel inntil han til slutt trakk seg tilbake i 1959.
Magical Mystery Tour (film)

Magical Mystery Tour er en film av The Beatles som Paul McCartney fikk idéen til i USA, hvor hippiene kjørte rundt i grønne busser. I Liverpool var det populært å dra til andre byer med familie og venner i busser for å more seg. Han tok derfor med seg mange kjendiser og skuespillere i en buss og kjørte ut på landet.
Filmen hadde premiere på britisk TV den 8. desember 1967. Filmen ble mislikt av både seerne og kritikerne og er regnet som et av gruppas største feiltrinn.
Tabu (øl)

Tabu er et øl som brygges av Brasserie de Tahiti i Punaruu i Punaauia i Fransk Polynesia. Det ble lansert i 2003. 
Brasserie de Tahiti lager også ølmerket Hinano.
Dix infernal

Dix Infernal er det første albumet til Manas soloprosjekt Moi dix Mois. Det ble utgitt den 19. mars 2003.
StrongARM

StrongARM er en tidligere familie av 32-biter RISC mikroprosessorer av typen ARM versjon 4 som ble utviklet og produsert av Digital Equipment Corporation. Den første mikroprosessoren i denne familien, StrongARM SA-110 ble lansert i midten av 1996.
Rettighetene til prosessorfamilien ble solgt til Intel i 1997, som fortsatte å produsere den før den ble erstattet av XScale tidlig på 2000-tallet.
Agders Gjensidige Assuranceforening

Agders Gjensidige Assuranceforening var et sjøforsikringsselskap som ble stiftet 16. november 1854 i Grimstad. Initiativtaker var reder, jurist og politiker Morten Smith-Petersen. Selskapets opprinnelige navn var Agders Forsikkringsklub for Casco og Fragt.
Foretaket var organisert som et gjensidig selskap og var et av de første av mange sjøforsikringsselskap som ble etablert etter lokalt initiativ i kystbyene for å møte forsikringsbehovene under oppsvinget i den norske skipsfarten på midten av 1800-tallet.

Selskapets utvikling

I starten var foreningen forbeholdt seilskip, men i 1872 åpnet de også opp for forsikring av dampskip i en egen avdeling. Samme år ble det utbetalt en stor sum i forsikringsutbetalinger grunnet flere forlis og betydelige skader på forsikrede skip. 
I 1876 var det i alt 700 skip som var forsikret i selskapet. Foreningen hadde fastlønte representanter i London, New York, Buenos Aires.
Agders Gjensidige Assuranceforening var et av få lokale gjensidige assuranseselskap som klarte overgangen fra seil til damp rimelig bra. Et viktig element var å differensiere premien på de ulike skipstyper pga. ulik risiko. Foreningen løste dette ved å opprette tre avdelinger som utligningen av skadene skulle skje innenfor. Rundt 1910 opererte selskapet med tre avdelinger. Dampskibsavdelingen, Seilskibsavdelingen (treskip) og Jern- og staalskibsavdelingen (seilskip). 
I 1920 var 491 dampskip og 166 seilskip er forsikret i selskapets to avdelinger. De to tidligere seilskuteavdelingene var altså nå blitt slått sammen etter at antallet seilskuter var blitt kraftig redusert i løpet av første verdenskrig, samt kraftig reduksjon i antall nybygninger.
I 1923 ble foreningens dampskipsavdeling overført til Christianssands Dampskibsassuranceforening, mens Agders Gjensidige Assuranceforening selv fortsatte med forsikring av de gjenværende seilskipene. To år senere ble selskapet imidlertid oppløst og det ble opprettet et nytt aksjeselskap, Agders Assuranceselskap A/S, som overtok selskapets aktiva, passiva og portefølje. Initiativet til dette nye selskapet kom fra de samme lokale rederne som hadde sittet i styret i Assuranceforeningen.

Søsterselskap

Grimstad gjensidige Fragt-Assuranceforening ble stiftet 1. desember 1878. Selskapet hadde samme ledelse som Agders gjensidige Assuranceforening. 
Assuranceforeningen Tryg gjensidig Grimstad ble stiftet 28. desember 1909. Selskapet skulle ta seg av forsikring av jern- og stålseilskip.

Logo

Forsikringsselskapets logo var hentet fra Store Torungen fyr utenfor Arendal.
Resistivitet

Resistivitet, også kalt lederresistans eller spesifikk motstand, er et mål på et materiales evne til å hindre strømgjennomgang. Resistivitet har symbolet ρ.
Enheten for resistiviteten er 1Ω*mm²/mm, resistiviteten er resistansen i en leder med tverrsnittet 1mm² og lengden 1 mm.
Eksempel: Resistiviteten for sølv er 0,016Ω*mm²/mm. Det betyr at en sølvtråd med lengden 1 mm og tverrsnitt på 1 mm² har en resistans på 0,016Ω.
Gode ledere har lav resistivitet. Kobber, som er den mest brukte lederen i kabler i industri og boliger har en resistivitet på 1,72×10⁻⁸ Ωm ved 20 °C.
Forholdet mellom resistansen i en leder og resistiviteten i ledermaterialet er gitt ved ligningen ρ = R*A/l, der ρ er resistiviteten, R er resistansen, A er tverrsnittet av lederen, og l er lengden av lederen.
Luxolinus

Utseende

En liten (3,1 - 4,5  millimeter), avlang, litt flat, blank, rødbrun gjødselbille. Hodet er skovlformet, med to korte tenner foran, tydelig hårete. Pronotum er avrundet firkantet, tett punktert. Dekkvingene er avlange, punktstripene er middels kraftige.

Levevis

Arten er trolig knyttet til gangene til gnagere i kinnposerottefamilien.

Utbredelse

Slekten er utbredt i det sørvestlige USA.
Aking

Aking er en idrett som foregår ved at man ligger på en spesialkjelke, kalt rodel, og aker nedover en islagt bane. Idretten er siden 1957 internasjonalt organisert under FIL.

Aking i Norge

Som konkurranseidrett er aking relativt lite utbredt i Norge; idretten rapporterer selv om under 1 000 aktive utøvere per 2016. Idretten er organisert i særforbundet Norges Ake-, Bob- og Skeletonforbund sammen med bobsleigh og skeleton. Forbundet ligger under Norges Idrettsforbund og Olympiske Komité. Akeforeningen i Oslo er Norges mest fremtredende klubb.
Norge har ofte stilt med utøvere under vinter-OL, med fjerdeplass for Rolf Greger Strøm i Innsbruck 1964 som sterkeste resultat.

Konkurranse

Aking som idrett deles igjen inn i naturbaneaking og kunstbaneaking. 
I Norge har naturbaneaking tidligere vært mest utbredt. Banen består av en islagt vei, med vant rundt. Svingene er lite doserte, og man er avhengig av skarpe meier. Før krappe svinger vil man som regel bremse farten ved hjelp av kraftige pigger under skoene. Tidligere var det en rekke baner som ble islagt og preparert hver vinter, men nå er det kun Midstulia i Oslo som blir preparert. Det arrangeres egne verdensmesterskap på naturbane.
Kunstbaneaking er den formen mange har sett på TV. Norges eneste bane finnes ved Hunderfossen, og ble bygget i forbindelse med OL på Lillehammer. Her er alle svinger kraftig doserte og man vil derfor aldri bremse før svingene. Meiene er sløve, for å skape minst mulig motstand. Farten kan bli svært høy, opp mot 155 km/t har blitt målt i internasjonale konkurranser.

Fritidssyssel

Barneaking foregikk og foregår fortsatt ved at en trekker med seg en kjelke eller et akebrett opp en bakke, og aker ned igjen. Før biltrafikken tetnet til, var det vanlig å bruke lengre strekninger av veinettet til aking. Barna varslet selv hverandre dersom det kom bil(er). På enkelte strekninger var det interessekonflikt mellom de som ville ha veien sandstrødd, og de som ville ake. 
I Funchal på Madeira kan man ake på sleder som glir på vanlige brostein. Sledene er utstyrt med benker, og det følger med to mann med lange stenger som styrer ned noen nokså bratte gater fra endestasjonen på en av taubanene og ned til sentrum.  Denne transportmåten er en gammel tradisjon.

Historie

Den første organiserte sammenkomsten for sporten fant sted i 1883 i Sveits. Skeleton, hvor utøveren ligger på magen med hodet foran, var den tidligste olympiske varianten av aking, da under navnet toboggan-løp. 
Det første offisielle verdensmesterskapet ble holdt i 1955 i Korketrekkeren, Oslo. Første gang sporten var med i OL var i 1964 i Innsbruck. Tyskland er dominerende nasjon gjennom tidene, men OL-medaljører har også kommet fra Italia, Østerrike, USA, Russland og Latvia.
Pernille Rygg

Familie

Pernille Rygg er datter av Maja Lise Rønneberg og Arne Rygg og datterdatter av teatersjef og dramaturg Anton Rønneberg.
Hun er gift med Christine Koht.
Clementi & Co

Clementi & Co var et av 1800-tallets ledende europeiske pianofirmaer, med base i London.
I 1796 gikk pianisten, komponisten og pedagogen Muzio Clementi inn som deleier i pianofirmaet Longman & Broderip som nylig gått i konkurs. Firmaet kom å – under flere ulike navn – bli et av de største engelske pianoprodusentene i 1800-tallets første tre tiår. I sin samtid hadde Clementi & Co god rennomée. Selv om ikke Clementi var delaktig i produksjonen inngikk han i ledelsen. Samtidig bidro hans berømmelse og rykte til suksessen. Clementi & Co produserte ulike typer av pianoinstrumenter: taffelpianoer, flygler, opprettstående (eng: «cabinet piano» & «cabinet grand piano») m.m.
I 1830 overtok partnerne brødrene Collard frimaet og etter Clementis død i 1832 ble navnet «Clementi» visket ut av firmanavnet som da ble endret til Collard & Collard.
Andvord Bay

Andvord Bay er en bukt i Antarktis, beliggende mellom Beneden Head og Duthiers Point på vestkysten av Antarktishalvøya. Den er om lag 17 kilometer lang og 6 kilometer bred.
Andvord Bay ble oppdaget under Belgica-ekspedisjonen 1897–99 og navngitt av ekspedisjonslederen, Adrien de Gerlache, til ære for skipsreder Rolf Andvord, daværende belgisk konsul i Kristiania.
Goniaspidius

Levevis

De voksne billene er dagaktive og finnes helst på blomster, der de eter pollen og nektar.

Utbredelse

Slekten er utbredt i Afrika, mest i den sørlige delen.
Dikemark

Dikemark (opprinnelig Dikaramork) er et sted i Asker kommune i Akershus. Stedet ligger mellom 4 og 5 kilometer sørvest for Asker sentrum og betegner området rundt Dikemarkvannene.
Første del av navnet kan bety graver, mens andre del betyr skog. Dikemark har gårdsnummer 89 i Asker. Fire husmannsplasser har vært tilknyttet Dikemark/Kongsskogen: Rundtom, Bondestua, Berget og Jonserud.
Dikemark har vært senter for flere kjente eller viktige virksomheter, deriblant Dikemark jernverk, Dikemark sykehus og Dikemark Ride- og Fritidsklubb.
Norges Hypotekbank

Norges Hypotekbank (Kongeriget Norges Hypotekbank) var en norsk statlig bank, opprettet ved lov av 18. september 1851. Dens formål var å opphjelpe næringene, først og fremst jordbruket, gjennom å gi billige amortiseringslån mot pant i fast eiendom. Bankens hovedsete lå i Kristiania, og ble ledet av en direksjon på tre medlemmer; to skulle velges av Stortinget, én av kongen. Ved kongelig resolusjon av 19. november 1881 ble det besluttet å opprette distriktskontorer av banken i Bergen, Trondheim og Tromsø. Bankens grunnfond var opprinnelig 2 mill. kr., og utgjorde 1905 19 500 000 kr. med et reservefond på 1 000 000 kr. Banken gikk inn i Statens Landbruksbank i 1965.
Juristen og industrilederen, Jørgen Meinich var formann i direksjonen for Kongeriget Norges Hypotekbank 1885–1908.
Det første Møde

«Det første Møde» er en norsk sang.

Bakgrunn

I begynnelsen av 1870-tallet ble Grieg for alvor fengslet av Bjørnsons lyrikk og skrev melodier til fire dikt fra Fiskerjenten, opus 21. I «Det første Møde» skapte han ifølge Finn Benestad i Norsk biografisk leksikon én av sin tids vakreste kjærlighetssanger, et sidestykke til «Jeg elsker Dig».
The Real World

The Real World er en dokumentarserie for ungdom som har gått på MTV siden 1992. Programmet handler om en gruppe unge mennesker som blir plassert i et bokollektiv med kamera i alle rom. Programmet har av enkelte blitt definert som den første Reality-TV-serien. Programkonseptet ble skapt av Mary-Ellis Bunim og Jonathan Murray.
Serien fikk en rekke lokale versjoner, blant annet den skandinaviske The Real World: Stockholm (1995). Den norske U-serien Åtte & 1/2 (1995) hadde også flere likhetstrekk med Real World.
Cristocentrus

Levevis

Larvene lever i død ved.

Utbredelse

Arten er bare kjent fra Madagaskar.
Nordisk Flaggselskap

Nordisk Flaggselskap er en nordiske organisasjon som er dannet for å fremme vexillologi, læren om flagg, i de nordiske land. Organisasjonen ble stiftet i København 27. januar 1973.
Nordisk Flaggselskap utgir tidsskriftet Nordisk Flaggkontakt med to nummer i året. I 2003 arrangerte organisasjonen den 20. internasjonale flaggkongress, avholdt på Armémuseum i Stockholm. Nordisk Flaggselskap er tilsluttet Fédération internationale des associations vexillologiques (FIAV), den internasjonale sammenslutning av vexillologiske organisasjoner og institusjoner.
Nordisk Flaggselskaps flagg er gult med en rød nordisk korsform dannet av flaggliner og den såkalte FIAV-knuten som er det internasjonale symbolet for vexillologi. Fargene gult og rødt viser til det en antar kan ha vært Kalmarunionens flagg og som av noen er tatt opp igjen på 1990-tallet som flagg for Norden.
Rorbua

Rorbua er en pub i Tromsø.
1. juni 1971 overtok SAS Catering driften av Central Hotell i Tromsø og omdøpte det til SAS Royal Hotel. I 1972 åpnet Rorbua pub i trebygningen hvor resepsjonen til Central Hotel tidligere lå. Trebygningen ble revet i april 1973 og hotellet drevet med redusert kapasitet inntil 3. byggetrinn ble tatt i bruk 2. juni 1974.
I juni 1974 gjenåpnet Rorbua pub i kjelleretasjen i SAS-hotellet. Puben fikk 80 sitteplasser, var innredet i røff bindingsverksstil og lå ved siden av «Jonas» pizzakjeller og diskotek. 
I 1984 ble puben regnet som en av Norges best besøkte puber.
NRK-programmet Du skal høre mye ble spillt inn i Robua og brakte puben direkte inn i norske stuer fra 1987 til 2003. 
I 2011 ble både Rorbua og Yonas pizzeria flyttet til bryggene.
Rorbua ble flyttet til Holmboebrygga og Yonas ved siden av i Nordkalottens hus. De nye lokalene doblet publikumsarealet, var over to etasjer og fikk muligheter til å etablere uteservering foran og i bakgården.
Det ble også planlagt utekonserter.
En del av inventaret fra den gamle Rorbua ble med til de nye lokalene.
Posten flyttet i 2012 inn i de gamle lokalene til Rorbua pub i SAS-hotellet.
Det internasjonale skogåret

Det internasjonale skogåret 2011 er opprettet av FN for å øke bevisstheten rundt viktigheten av bærekraftig forvaltning av skog, skogsvern og skogutvikling som en ressurs for dagens og fremtidens generasjoner.

Bakgrunn

Verdens skoger spiller en helt sentral rolle for at vi skal oppnå en bærekraftig utvikling globalt. Ifølge tall fra Verdensbanken, er 1,6 milliarder mennesker avhengige av skogen i sine livsopphold. Skogindustri er en viktig kilde til økonomiske vekst og sysselsetting, og årlig omsettes skogprodukter internasjonalt for om lag 1 620 milliarder norske kroner.
Ifølge FNs organisasjon for ernæring og landbruk går hele 130 000 km² skog tapt hvert eneste år som følge av avskoging. Omgjøring av skogen til dyrket mark, ikke-bærekraftig tømmerhogst og forvaltningspraksiser, samt stadig økende menneskelig bosetting er blant de vanligste årsakene til de store skogtapene.
Verdensbankens tall viser at skogene totalt er habitat for to-tredjedeler av samtlige arter som finnes i verden, og av avskoging av tropisk regnskog alene betyr at regnskogens artsmangfold vil reduseres med hele 100 arter hver eneste dag.
2. divisjon fotball for menn 2012, avdeling 2

2. divisjon fotball for menn, avdeling 2 2012 startet 14. april 2012 og ble avsluttet 20. oktober 2012. 
Fyllingsdalen rykket ned fra 1. divisjon 2011. Buvik, Fana og Træff rykket opp fra 3. divisjon 2011.
Vinneren av avdelingen rykket direkte opp til 1. divisjon. De tre siste lagene rykket ned til 3. divisjon.
Lycosa isoscelica

Utseende

Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
Flere av artene i slekten Lycosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Brekkestø

Brekkestø er en uthavn på Skagerrakkysten, beliggende på Justøy i Lillesand kommune. I dag er den gamle uthavna feriested. Brekkestø regnes ikke som tettsted av SSB.
I seilskutetida var Brekkestø havn for skip som måtte vente på god seilvind eller søkte ly for uvær. I en beskrivelse av den norske kyst fra 1790-åra omtales havna i Brekkestøe på Sydsiden av Just-Øe. Det er egentlig en dobbel havn, og det er to løp som fører inn til dem. I det østre løpet kommer man til den indre havna, og dit kan små fregatter komme inn. Den indre havna er 3 til 4 fot dyp, skipene ligger svinebundet og havna er godt beskyttet mot vær og bølger. På ytre havn er det 13–17 fots dyp, sandbunn. Store fregatter får plass i denne havna. Gode fortøyninger til land er viktige i sydøstlig vind.
Brekkestø har et godt bevart bygningsmiljø med trearkitektur fra seilskutetiden, blant annet Tollboden som er fredet.
Ectoedemia

Utseende

De nordiske artene har vingespenn mellom 4 og 10,5 millimeter. Hodet er ofte gulhåret, og «øyenlokkene» gjerne hvite. Forvingene har mørk (svart eller mørkgrå) grunnfarge, hos de fleste artene med et hvitt tverrbånd som kan ha metallglans, hos noen få med to tverrbånd.

Levevis

De fleste har larver som minerer i blader på busker og løvtrær. Av de nordiske artene skiller Ectoedemia sericopeza seg ut ved at larvene lever på fruktene (samaraene) på lønn (Acer spp.). De har gjerne to generasjoner hvert år.

Utbredelse

Slekten er utbredt over hele Jorda, men de fleste artene finnes på den nordlige halvkulen.
Sju av de norske artene ble vurdert som truet i den norske rødlisten fra 2010.

Eksterne lenker - Bilder

Fra nettsiden "Svenska fjärilar" Ectoedemia sericopeza: .
Svensk mesterskap i halvmaraton 2017

Svensk mesterskap i halvmaraton 2017 ble arrangert 20. mai 2017, som en del av Göteborgsvarvet i Göteborg.
Un, deux, trois

«Un, deux, trois» var Frankrikes bidrag i Eurovision Song Contest 1976 og ble fremført på fransk av Catherine Ferry. Melodien ble skrevet av Tony Rallo og teksten ble skrevet av Jean-Paul Cara.
Sangen ble fremført som syttende bidrag om kvelden 3. april 1976 (etter Monacos Mary Christy med «Toi, la musique et moi» og før Jugoslavias Ambasadori med «Ne mocu skriti svoj bol»
«Un, deux, trois» er et up tempo-nummer som handler om Ferrys «policy» i å være med sin elsker. Hun synger «Il fait si bon dans tes bras» («Det er skjønt i være i dine armer») for eksempel. Det blir også nevnt det faktum at Ferry tror at livet – eller kjærligheten – ikke nødvendigvis må være så komplisert som en bok av Kafka.
Da avstemningen var ferdig, havnet den på en andreplass blant atten deltakere med 147 poeng. Det var den høyeste poengsummen for et fransk bidrag til da.
Ferrys versjon ble utgitt i Frankrike på singlen Barclay 62204 i 21976. Musikalsk leder var Tony Rallo. Hun spilte også inn sangen på engelsk («One, Two, Three»), tysk («Ein, zwei, drei») samt spansk («Un, dos, tres»).

Norsk versjon

Jan Thoresen har skrevet en norsk tekst. På norsk bærer den tittelen «En, to, tre».
Lieinix

Utseende

Middelsstore (vingespenn ca. 50 millimeter), spinkle sommerfugler som lettest kjennes på de spisse forvingene. Disse er ganske mørke på farge, gjerne med små, lysere flekker. De brede bakvingene er hvite til gulaktige med mørk kant.
Undersiden er mer eller mindre gråaktig.

Levevis

Artene lever i tropisk skog, blant annet tåkeskog. Larvene utvikler seg på busker og trær i erteblomstfamilien, særlig slekten Inga. Hannene er sterkt tiltrukket til urinflekker på skogbunnen, som de skaffer seg salter fra.

Utbredelse

Slekten er utbredt fra Mexico i nord til Brasil og Peru i sør, de fleste av artene i Mellom-Amerika.
Bergen Vest Sportsklubb

Fotball

A-laget i fotball spiller i 2016 i Hordaland Fotballkrets 7. div. avd. 4.
B-laget i fotball spiller i 2016 i Hordaland Fotballkrets 2 div. MENN 7er avd. 03.
Djurskyddspolisen

Djurskyddspolisen er et avsnitt ved det svenske politiet i Stockholm. Avsnittet ble opprettet 12. april 2011 for å bekjempe dyreplageri og andre straffbare overtredelser av dyrevernlovgivningen.
Djurskyddspolisen arbeider forebyggende og kan anvende seg av pålegg og tilsyn. Avsnittet kan hjelpe dyreeiere innen problemet har gått for langt og på den måten unngå en politietterforskning eller at dyr må beslaglegges eller avlives. Djurskyddspolisen har kompetanse til å utferdige pålegg om at aggressive hunder skal stenges inne på eiendommen, anvende munnkurv eller luftes på bestemte steder.
Avsnittet består av 13 medarbeidere, hvorav en avsnittsleder, en etterforskningsleder, tre etterforskere, seks operative tjenestemenn og en administrator.